
RĪGAS JUGLAS VIDUSSKOLA
Kvēles iela 64, Rīga, LV-1064, tālrunis 67533669, 67533664, e‑pasts: rjvs@riga.lv

IEKŠĒJIE NOTEIKUMI

Rīgā

	29.04.2025.
	
	Nr. VSJ-25-2-nts




	[bookmark: _Hlk166681451]Izglītojamo uzņemšanas kārtība Rīgas Juglas vidusskolas 
vispārējās vidējās izglītības programmā 2025./2026. mācību gadā




Izdoti saskaņā ar Valsts pārvaldes iekārtas likuma 72.panta pirmās daļas 2.apakšpunktu un Vispārējās izglītības likuma 41.panta otro daļu un pārejas noteikumu 58. un 60. punktu


I. Vispārīgie jautājumi

1. Šie iekšējie noteikumi (turpmāk – iekšējie noteikumi) nosaka kārtību, kādā tiek uzņemti izglītojamie (turpmāk – pretendents), kuri ir ieguvuši pamatizglītību un pretendē uz iestāšanos vispārējās vidējās izglītības programmas 10. klasē un uz brīvajām vietām 11. un 12. klasē Rīgas Juglas vidusskolā (turpmāk – izglītības iestāde) 2025./2026. mācību gadā.

2. Skola īsteno vispārējās vidējās izglītības (turpmāk – izglītības programma)  klātienes formā, kura ietver:
	2.1. humanitāro un sociālo zinātņu virzienu, kas nodrošina padziļinātu angļu vai vācu valodu, vēsturi un sociālās zinātnes, kultūras un mākslas, dizaina un tehnoloģiju apguvi;
	2.2. inženierzinātņu un tehnoloģiju virzienu, kas nodrošina padziļinātu matemātikas, fizikas, ķīmijas, dizaina un tehnoloģiju apguvi;
	2.3. dabaszinātņu un medicīnas virzienu, kas nodrošina padziļinātu ķīmijas, bioloģijas, matemātikas un angļu vai vācu valodas apguvi.

3. Skolas 10. klasē konkursa kārtībā uzņem izglītojamos, kuri ir nokārtojuši valsts pārbaudes darbus un kuri ir saņēmuši apliecību par vispārējo pamatizglītību.

4. Izglītības iestāde kā konkursa atlases kritēriju izglītojamo uzņemšanai 10. klasē un uz brīvajām vietām 11. un 12. klasē ņem vērā centralizēto eksāmenu rezultātu latviešu valodā un matemātikā. 

5. Izglītojamo uzņemšanai 10. klasē izglītības iestāde kā papildu kritēriju nosaka izglītojamā pamatizglītības ieguves apliecinošajā izglītības dokumentā norādīto vērtējumu:
5.1. izglītības programmas humanitārajā un sociālo zinātņu virzienā – vēsturē un angļu valodā;
5.2. izglītības programmas inženierzinātņu un tehnoloģiju virzienā – matemātikā un fizikā; 
5.3. izglītības programmas dabaszinātņu un medicīnas virzienā – bioloģijā un ķīmijā.

	6. Uz brīvajām vietām 11. un 12. klasē konkursa kārtībā var uzņemt izglītojamos, kuri sekmīgi ir apguvuši vispārējās vidējās izglītības programmas daļu, ko apliecina izglītojamā mācību priekšmeta (kursa) gada vai galīgie vērtējumi liecībā. 

7. Izglītojamo uzņemšanai uz brīvajām vietām 11. un 12. klasē izglītības iestāde kā papildu kritēriju nosaka iestājpārbaudījumā matemātikā (tests) iegūto rezultātu.

8. Ja izglītojamais nav kārtojis centralizētos eksāmenus, izglītības iestāde aizstāj pamatizglītības sertifikātā norādīto vērtējumu ar pamatizglītības ieguves apliecinošajā izglītības dokumentā norādīto vērtējumu attiecīgajā mācību priekšmetā, izsakot vērtējumu procentuāli no maksimāli pieļaujamā vērtējuma (100 %).
	Balles
	1
	2
	3
	4
	5
	6
	7
	8
	9
	10

	% vērtējums
	0
	10
	21
	31
	41
	54
	67
	77
	87
	94



II. Pretendentu pieteikšanās konkursam

9. Lai pieteiktu pretendentu konkursam, izmantojot Vienotās uzņemšanas 10. klasē e-pakalpojumu, pretendenta likumiskajam pārstāvim jāreģistrē pretendents elektroniskajā datubāzē, aizpildot elektroniskās reģistrēšanās pieteikumu portālā www.latvija.gov.lv.

10. Gadījumā, ja pretendenta likumiskajam pārstāvim nav pieejams neviens no autentifikācijas līdzekļiem, pretendenta likumiskais pārstāvis var pieteikt pretendentu konkursam izglītības iestādē.

11. Pieteikšanās konkursam izglītojamo uzņemšanai 10. klasē notiek no 2025. gada 25. jūnija līdz 2025. gada 30. jūnijam plkst. 10.00.

12. Skola līdz 2025. gada 2. jūnijam publicē savā tīmekļvietnē informāciju par brīvajām vietām 11. un 12. klasē un par iestājpārbaudījuma norisi. Pieteikšanās konkursam uz brīvajām vietām 11. un 12. klasē izglītības iestādē notiek normatīvajos aktos noteiktajā kārtībā.

13. Piedaloties konkursā, pretendenti tiek informēti par personas datu apstrādi un personas datu izmantošanu tikai personas datu apstrādes mērķa sasniegšanai atbilstoši ārējos normatīvajos aktos noteiktajiem personas datu apstrādes noteikumiem.

III. Konkursa norise

	14. Izglītojamo uzņemšanu izglītības programmas 10. klasē un uz brīvajām vietām 11. un 12. klasē veic uzņemšanas komisija, kuras sastāvu ar rīkojumu apstiprina Skolas direktors. 

15. Uzņemšanas komisija:
15.1. sniedz informāciju pretendentiem par vispārējās vidējās izglītības programmu un uzņemšanas kārtību klātienē no 2025.gada 1.-3.jūlijam no plkst.9.00-12.00; 
15.2. vērtē pretendenta atbilstību uzņemšanas prasībām;
15.3. organizē iestājpārbaudījuma uz brīvajām vietām 11. un 12. klasē norisi;
15.4. izveido pretendentu sarakstu katram vidējās izglītības programmas virzienam konkursa rezultātu secībā, konkursu izturējušajiem pretendentiem sarakstā atzīmējot “Ieteikts uzņemšanai”;
15.5. sagatavo protokolu lēmuma pieņemšanai par izglītojamā uzņemšanu izglītības iestādes vispārējās vidējās izglītības programmas virzienā;
15.6. dokumentus pieņem elektroniski atbilstoši skolas direktora noteiktajā laikā. 
15.7. atbild par personu datu konfidencialitāti un to apstrādi atbilstoši normatīvo aktu prasībām.

16. Pretendentu ranžēšana, uzņemot 10. klasē, tiek veikta pēc konkursā iegūto punktu kopsummas, kuru veido pamatizglītības sertifikātā mācību sasniegumu vērtējums, pielīdzinot vienu procentu vienam punktam, latviešu valodā, matemātikā un iekšējo noteikumu 6.1. vai 6.2., vai 6.3. apakšpunktā norādīto mācību priekšmetu vērtējums, ievērojot, ka pamatizglītības sertifikātā norādītie vērtējumi ir vienādi vai lielāki par iekšējo noteikumu 6.1. vai 6.2., vai 6.3. apakšpunktā norādīto mācību priekšmetu vērtējumu kopsummu.

17. Pretendentu ranžēšana, uzņemot uz brīvajām vietām 11. un 12. klasē, tiek veikta pēc konkursā iegūto punktu kopsummas, kuru veido pamatizglītības sertifikātā mācību sasniegumu vērtējums, pielīdzinot vienu procentu vienam punktam, latviešu valodā, matemātikā, un iestājpārbaudījuma rezultāts, ievērojot, ka pamatizglītības sertifikātā norādītie vērtējumi ir vienādi vai lielāki par iestājpārbaudījuma rezultātu.

18. Izglītības iestāde paziņo konkursa rezultātus, publicējot visu pretendentu, kuri ir pieteikušies konkursam, sarakstu (ar piešķirto e-pakalpojuma kodu un iegūto punktu summu), izglītības iestādes tīmekļvietnē 2025.gada 4.jūlijā plkst.10.00. Atjaunotais pretendentu saraksts tiek publicēts 2025. gada 9. jūlijā plkst. 10.00 un 2025. gada 14. jūlijā plkst. 10.00.

19. Izglītības iestāde nodrošina pretendentu saraksta aktualizēšanu ne retāk kā reizi trijās dienās, ņemot vērā saņemtos iesniegumus par pretendentu uzņemšanu 10. klasē vai par atteikumu.

20. Pēc konkursa rezultātu paziņošanas sava izvēle jāizdara un dokumenti jāiesniedz no 2025.gada 4.-8.jūlijam. Atteikums jāraksta elektroniski uz skolas e-pastu: rjvs@riga.lv 

21. Ja pretendents, kurš nav pieteicies izglītības iestādē konkursam uzņemšanai 10. klasē, iesniedz iesniegumu par uzņemšanu 10. klasē izglītības iestādē pēc 2025. gada 14. jūlija, izglītības iestāde reģistrē iesniegumu atbilstoši normatīvajos aktos noteiktajām prasībām, izvērtē atbilstoši izglītības iestādes noteiktajiem konkursa atlases kritērijiem un iekļauj pretendentu sarakstā pēc konkursā iegūtās punktu summas.

22. Ja dokumenti izglītības iestādes direktora noteiktajā termiņā nav iesniegti, izglītojamo no attiecīgās izglītības programmas pretendentu saraksta svītro un saskaņā ar konkursa rezultātiem viņa vieta tiek piedāvāta nākamajam pretendentam.

23. Izglītojamo ar izglītības iestādes direktora rīkojumu uzņem izglītības iestādes vispārējās vidējās izglītības programmas atbilstošā klasē pēc visu nepieciešamo dokumentu iesniegšanas.

IV. Noslēguma jautājumi

24. Noteikumi stājas spēkā ar pieņemšanas brīdi.

25. Atzīt par spēku zaudējušiem Rīgas Juglas vidusskolas 2024.gada 15.maija iekšējos noteikumus Nr.VSJ-24-4-nts “Izglītojamo uzņemšanas kārtība Rīgas Juglas vidusskolas vispārējās vidējās izglītības programmā”.

	
Direktore 
	H. Vilkosta




	Eglīte 67474125




SASKAŅOJU
Rīgas valstspilsētas pašvaldības Izglītības, kultūras un sporta
departamenta Izglītības pārvaldes priekšnieka-direktora
vietnieka p.i. Lāsma Lancmane


	Rīgas Juglas vidusskolas vadītāja/direktore (izglītības jomā) 
	H.Vilkosta




	Eglīte	67474125
	
	




Šis dokuments ir parakstīts ar drošu elektronisko parakstu un satur laika zīmogu

